## Pravilnik o tehničkim zahtjevima za motorna i priključna vozila s obzirom na proizvođačevu pločicu i oznake TPV 118 (izdanje 00)

### NN 131/2004 (22.9.2004.), Pravilnik o tehničkim zahtjevima za motorna i priključna vozila s obzirom na proizvođačevu pločicu i oznake TPV 118 (izdanje 00)

# DrŽavni zavod za normizaciju i mjeriteljstvo

2362

Na temelju članka 275. stavka 3.
Zakona o sigurnosti prometa na cestama (»Narodne novine« broj 105/04) ravnatelj
Držav­nog zavoda za normizaciju i mjeriteljstvo donosi

## PRAVILNIK

### O TEHNIČKIM ZAHTJEVIMA ZA MOTORNA I PRIKLJUČNA VOZILA S OBZIROM NA PROIZVOĐAČEVU PLOČICU I OZNAKE TPV 118 (IZDANJE 00)

Članak 1.

Ovim pravilnikom se uređuju
tehnički zahtjevi za motorna i priključna vozila s obzirom proizvođačevu
pločicu i oznake, njihov položaj i način pričvršćenja.

Članak 2.

Tehnički zahtjevi kod postupka
homologacije tipa vozila s obzirom na proizvođačevu pločicu i oznake, njihov
položaj i način pričvršćenja navedeni su u prilogu ovoga pravilnika.

Članak
3.

Tijelo
za homologaciju tipa vozila s obzirom na proizvo­đačevu pločicu u smislu
odredaba ovog pravilnika je Državni zavod za normizaciju i mjeriteljstvo (u
daljnjem tekstu: Zavod).

Članak
4.

Dopušten
je uvoz, stavljanje na tržište i prva registracija ili uporaba vozila, ako to
vozilo s obzirom na proizvođačevu pločicu i oznake zadovoljava zahtjeve ovoga
pravilnika i njegovog priloga.

Članak
5.

Ovaj
pravilnik stupa na snagu osam dana od dana objave u »Narodnim novinama«, a
počet će se primjenjivati s danom pristupa Republike Hrvatske Europskoj uniji.

Klasa:
011-02/04-02/19
Urbroj: 558-04/8-04-1
Zagreb, 31. kolovoza 2004.,

            Ravnatelj
Državnog zavoda za normizaciju i mjeriteljstvo
**dr. sc.** **Marijan Andrašec,** dipl. ing.

if !supportEmptyParas endif

PRILOG

1.               OPĆENITO

1.1.            Sva vozila moraju biti opremljena pločicama i oznakama
opisanima u slijedećim točkama. Pločice i oznake trebaju biti pričvršćeni od
strane proizvođača ili njegovog ovlaštenog predstavnika.

2.               PROIZVOĐAČEVA
PLOČICA

2.1.            Pločica proizvođača, koja je izvedena kako je prikazano u
ovom prilogu, mora biti čvrsto pričvršćena na uočljivom i pristupačnom mjestu
odnosno na dijelu vozila koji se tijekom uporabe ne zamjenjuje. Podaci na
pločici moraju biti uočljivi i neizbrisivi i navedeni po sljedećem redu:

2.1.1.         Ime proizvođača

2.1.2.         Broj homologacije

                  Broj se sastoji od malog slova ´e´ iza kojeg
slijedi razlikovni broj ´25´ za Republiku Hrvatsku i na kraju broj homologacije
koji odgovara broju na certifikatu tipa vozila. Zvjezdica se mora postaviti
između slova ´e´ i razlikovnog broja ´25´ i između razlikovnog broja 25 i
homologacijskog broja.

2.1.3.         Identifikacijska oznaka vozila

2.1.4.         Najveća tehnički dopuštena masa vozila

2.1.5.         Najveća tehnički dopuštena masa skupa
vozila, kad se vozilo koristi za vuču.

2.1.6.         Najveće tehnički dopušteno opterećenje
osovina, navedeno od prednjeg dijela vozila.

2.1.7.         Kod poluprikolice, najveća tehnički
dopuštena masa na svornjaku sedla.

2.1.8.         Ako je najveća tehnički dopuštena masa
vozila veća od najveće dopuštene mase, smije se navesti i tehnički dopuštena
masa vozila. Masa vozila bit će tada prikazana u dva stupca: najveća dopuštena
masa u lijevom a najveća tehnički dopuštena masa u desnom stupcu.

2.1.9.         Proizvođač može dati dodatne podatke
ispod ili sa strane od propisanih natpisa, i to izvan jasno označenog
četverokuta koji mora sadržavati samo podatke propisane u točkama 2.1.1 do
2.1.8 (vidi dodatak ovom prilogu).

3.               IDENTIFIKACIJSKA OZNAKA VOZILA

                  Identifikacijska oznaka vozila
je određena kombinacija znamenki koju proizvođač dodjeljuje svakom vozilu.
Svrha ove oznake je da se omogući jasno identificiranje vozila kroz razdoblje
od 30 godina posredstvom proizvođača a bez potrebe za drugim podacima.
Identifikacijska oznaka vozila mora odgovarati sljedećim zahtje­vima:

3.1.            Mora biti označena na pločici
proizvođača, šasiji, okviru ili sličnoj strukturi.

3.1.1.         Mora se sastojati od dva dijela; prvog
dijela koji sadrži (ne više od) 6 znamenki (slova ili brojeva) koje određuju
opće značajke vozila, posebno tip i model, i drugog dijela koji sadrži osam
znamenki od kojih prve četiri znamenke mogu biti slova ili brojevi dok druge
četiri mogu biti samo brojevi koji u kombinaciji sa prvim dijelom daju jasnu
identifikaciju određenog vozila.

3.1.2.         Mora biti naveden u jednoj crti. Iznimno, zbog teh­ničkih
razloga može biti naveden i u dvije crte i tada između jednog i drugog dijela
ne smiju postojati razmaci.

                  Između znamenaka ne smije biti razmak.

                  U drugom dijelu oznake svako slobodno mjesto mora
biti popunjeno nulom (ništicom) da bi se dobio zahtijevani broj od osam
znamenki.

                  Početak i kraj svake crte mora
biti označen simbolom koji ne smije biti ni arapski broj ni veliko latinično
slovo niti smije na njih sličiti. Takav simbol je dopušteno staviti između dva
dijela oznake ako je navedena na jednoj crti (3.1.1).

3.2.            Identifikacijski broj također mora:

3.2.1.         biti označen na šasiji, okviru ili
sličnoj strukturi, i to na desnoj strani vozila.

3.2.2.         biti postavljen na jasno vidljivom i
dostupnom mjestu metodom ukucavanja ili žiga na način da se ne može izbrisati
ili postati nečitak.

4.               ZNAMENKE

4.1.            Za oznake navedene u točkama 2. i 3.
moraju se upotrijebiti latinična slova i arapski brojevi. Dodatno, latinična
slova u oznakama u točkama 2.1.1 i 2.1.3 i 3. moraju biti velika.

4.2.            Za identifikacijsku oznaku vozila .

4.2.1.         Uporaba slova I, O i Q, kosih crta,
zvjezdica i ostalih znakova osim simbola navedenih u zadnjem stavku članka
3.1.2 nije dopuštena.

4.2.2.         najmanja dopuštena visina slova i
brojeva je sljedeća:

4.2.2.1.      7 mm za znamenke označene neposredno na
šasiji, okviru ili sličnoj strukturi vozila

4.2.2.2.      4 mm za znamenke označene na
proizvođačevoj plo­čici.

if !supportEmptyParas endif

DODATAK

if !supportEmptyParas endif

MODEL PLOČICE
PROIZVOĐAČA

(vidi 2.1 i
2.2)

if !supportEmptyParas endif

|  |  |  |
| --- | --- | --- |
| if !supportEmptyParas endif | if !supportEmptyParas endif  STELLA MOTOR COMPANY  if !supportEmptyParas endif  e\*3\*1485  if !supportEmptyParas endif  -EBA46G00A47269-  if !supportEmptyParas endif  22 000 kg  if !supportEmptyParas endif  38 000 kg  if !supportEmptyParas endif  1 do 7000 kg  if !supportEmptyParas endif  2 do 8000 kg  if !supportEmptyParas endif  3 do 8000 kg  if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif |

if !supportEmptyParas endif

if !supportEmptyParas endif

Primjer za vozilo N3 kategorije.

if !supportEmptyParas endif

Dodatni podaci (vidi
2.2) se smiju prikazati ispod ili bočno od propisanih podataka i to u pravokutnicima
koji su omeđeni isprekidanim crticama kako je prikazano u gornjem modelu.

if !supportEmptyParas endif

if !supportEmptyParas endif

Pravilnik, NN 131/2004-2362